Noël Coward i tenårene
Noël Coward fotografert på Savoy Hotel i London  Foto: Allan Warren 
**Noël Peirce Coward** (født 16. desember 1899 i Teddington, Greater London, død 26. mars 1973 i Blue Harbour på Jamaica) var en britisk dramatiker, manusforfatter, regissør, produsent, skuespiller og låtskriver.

Liv og virke
------------

### Bakgrunn

Noël Coward var den annen av tre sønner av Arthur Sabin Coward (1856–1937) og hans hustru Violet Agnes (1863–1954). Hans eldre bror døde i 1898 som seksåring, altså før Noël Cowards fødsel. Cowards far var ikke særlig driftig, og familiens finanser var ofte slette.

### Karriere

Coward begynte sin teaterkarrière allerede som tolvåring, da han spilte i en juleforestilling. Dette vakte interesse for faget, og han fortsatte som barneskuespiller. 

Cowards første suksess var *The Young Idea* i 1923. Deretter skrev han og medvirket i flere andre teaterstykker, som også ble store suksesser både i Storbritannia og USA, for eksempel *Hay Fever* (1925), *Private Lives* (1930, sammen med Gertrude Lawrence), *Blithe Spirit* og *Design for living*. 

Han skrev også flere filmmanus, bl.a. den patriotiske *In Which We Serve* (1942) og den sentimentale klassikeren *Kort møte* (1945). Han opptrådte også som skuespiller i filmen *Vår mann i Havanna* i 1959.

Under andre verdenskrig var Coward en etterspurt underholder for de væpnede styrker.[] Han skrev og spilte inn populære sanger med tema fra krigen, blant annet «London Pride» og «Don't Let's Be Beastly to the Germans». I den siste gjør han på ironisk vis narr av engelske nazi-sympatisører og tilhengerne av appeasementpolitikken. Winston Churchill skal ha vært meget begeistret.[] Men i befolkningen var det slett ikke alle som skjønte ironien[], og etter en tid ble den ikke lenger spilt på BBC. Senere er det kommet frem at Coward arbeidet for den britiske innenriksetterretning MI5. Tyskerne må ha begrepet hans ironi.[] I alle fall havnet han på *Sonderfahndungsliste G.B.*, listen over folk som snarest mulig skulle arresteres ved en tysk invasjon.

Etter krigen opptrådte han på nattklubber og kabareter, der han sang egne sanger, for eksempel *Mad Dogs and Englishmen*. Coward var nær venn med Marlene Dietrich, Ivor Novello og Winston Churchill. Dessuten stod han på vennskapelig fot med for eksempel Laurence Olivier, Vivien Leigh, Elizabeth Bowes-Lyon, Ian Fleming og Margaret, Countess of Snowdon. Den britiske skuespillerinne Gertrude Lawrence ble ofte nevnt som hans muse.[]

Referanser
----------

1. 1 2 3   Encyclopædia Britannica Online, oppført som Sir Noel Coward, Encyclopædia Britannica Online-ID biography/Noel-Coward, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 27. april 2014[Hentet fra Wikidata]
3. 1 2   Coward, Noel Peirce (Sir), «Noel Peirce Coward»[Hentet fra Wikidata]
4. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
5. ↑   www.bbc.co.uk[Hentet fra Wikidata]
6. 1 2   Genealogics[Hentet fra Wikidata]
7. ↑   LIBRIS, libris.kb.se, utgitt 18. september 2012, besøkt 24. august 2018[Hentet fra Wikidata]
8. ↑   Find a Grave, Find a Grave 4389[Hentet fra Wikidata]

Eksterne lenker
---------------

* (en) Noël Coward på Internet Movie Database Rediger på Wikidata

* (no) Noël Coward hos Sceneweb Rediger på Wikidata

* (sv) Noël Coward i Svensk Filmdatabas Rediger på Wikidata

* (da) Noël Coward på Filmdatabasen Rediger på Wikidata

* (fr) Noël Coward på Allociné Rediger på Wikidata

* (en) Noël Coward på AllMovie Rediger på Wikidata

* (en) Noël Coward hos Rotten Tomatoes Rediger på Wikidata

* (en) Noël Coward hos The Movie Database Rediger på Wikidata

* (en) Noël Coward hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Gyldendals Teaterleksikon **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** NKC **·** BNE **·** CiNii
 |